CELEX: 62009CA0537
Language: mt
Date: 2011-05-05 00:00:00
Title: Kawża C-537/09: Sentenza tal-Qorti tal-Ġustizzja (Ir-Raba’ Awla) tal- 5 ta’ Mejju 2011 (talba għal deċiżjoni preliminari tal-Upper Tribunal — ir-Renju Unit) — Ralph James Bartlett, Natalio Gonzalez Ramos, Jason Michael Taylor vs Secretary of State for Work and Pensions (Rinviju għal deċiżjoni preliminari — Regolament (KEE) Nru 1408/71 — Element ta’ “mobbiltà” fl-allowance ta’ sussistenza għal persuni b’diżabbiltà ( “disability living allowance” ) — Benefiċċju separat — Benefiċċju speċjali mhux kontributorju — Nuqqas ta’ esportabbiltà)

25.6.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 186/5
            
         Sentenza tal-Qorti tal-Ġustizzja (Ir-Raba’ Awla) tal-5 ta’ Mejju 2011 (talba għal deċiżjoni preliminari tal-Upper Tribunal — ir-Renju Unit) — Ralph James Bartlett, Natalio Gonzalez Ramos, Jason Michael Taylor vs Secretary of State for Work and Pensions
   (Kawża C-537/09) (1)
   
   (Rinviju għal deċiżjoni preliminari - Regolament (KEE) Nru 1408/71 - Element ta’ “mobbiltà” fl-allowance ta’ sussistenza għal persuni b’diżabbiltà (“disability living allowance”) - Benefiċċju separat - Benefiċċju speċjali mhux kontributorju - Nuqqas ta’ esportabbiltà)
   2011/C 186/09
   Lingwa tal-kawża: l-Ingliż
   
      Qorti tar-rinviju
   
   Upper Tribunal
   
      Partijiet fil-kawża prinċipali
   
   
      Rikorrenti: Ralph James Bartlett, Natalio Gonzalez Ramos, Jason Michael Taylor
   
      Konvenut: Secretary of State for Work and Pensions
   
      Suġġett
   
   Talba għal deċiżjoni preliminari — Upper Tribunal — Interpretazzjoni tal-Artikolu 4(1) u (2) tad-Direttiva tal-Kunsill Nru 1408/71, tal-14 ta’ Ġunju 1971, dwar l-applikazzjoni tal-iskemi tas-siġurtà soċjali għall-persuni impjegati u l-familja tagħhom li jiċċaqilqu ġewwa l-Komunità (ĠU L 149, p. 2) fil-verżjoni tagħha fis-seħħ qabel il-5 ta’ Mejju 2005 — Benefiċċju għas-sussistenza għall-persuni b’diżabbiltà li jinqasam minn naħa waħda bħala “dipendenza” mogħtija lil dawk li għandhom bżonn assistenza personali u min-naħa l-oħra bħala “mobilità” intiża għal dawk li għandhom bżonn għajnuna sabiex jiċċaqilqu (“disability living allowance”) — Possibbiltà li għall-finijiet tal-applikazzjoni tar-regolament, l-element ta’ mobilità jiġi kkunsidrat bħala benefiċċju separat — Klassifikazzjoni tal-imsemmi benefiċċju
   
      Dispożittiv
   
   
               (1)
            
            
               L-Artikolu 4(2a) tar-Regolament tal-Kunsill (KEE) Nru 1408/71, tal-14 ta’ Ġunju 1971, dwar l-applikazzjoni tal-iskemi tas-Sigurtà Soċjali għall-persuni impjegati, għall-persuni li jaħdmu għal rashom u għall-membri tal-familji tagħhom li jiċċaqilqu fil-Komunità, fil-verżjoni tiegħu emendat u aġġornat permezz tar-Regolament tal-Kunsill (KE) Nru 118/97, tat-2 ta’ Diċembru 1996, kif emendat bir-Regolament (KE) Nru 631/2004 tal-Parlament Ewropew u tal-Kunsill, tal-31 ta’ Marzu 2004, kif ukoll tar-Regolament Nru 1408/71, fl-aħħar verżjoni tagħha, kif emendata bir-Regolament (KE) Nru 647/2005 tal-Parlament Ewropew u tal-Kunsill, tat-13 ta’ April 2005, għandu jiġi interpretat fis-sens li l-element ta’ “mobbiltà” tal-allowance ta’ sussistenza għal persuni b’diżabbiltà (“disability living allowance”) jikkostitwixxi benefiċċju speċjali fi flus mhux kontributorju fis-sens ta’ din id-dispożizzjoni, imsemmi fl-Anness IIa ta’ dawn ir-regolamenti.
            
         
               (2)
            
            
               L-eżami tat-tielet domanda ma tqajjem l-ebda element li jaffettwa l-validità tal-Artikolu 10a tar-Regolament Nru 1408/71 f’waħda jew oħra mill-verżjonijiet tiegħu applikabbli fil-kawżi prinċipali, sa fejn dan l-artikolu jippermetti li l-għoti tal-element ta’ “mobbiltà” tal-allowance ta’ sussistenza għal persuni b’diżabbiltà jkun suġġett għal kundizzjonijiet ta’ residenza u ta’ preżenza fil-Gran Brittanja.
            
         
      (1)  ĠU C 63, 13.03.2010.